**Nositelj projekta: Obrtnička škola, Split**

**Referentni broj projekta: 2014-1-HR01-KA101-000349**

**Naziv projekta: Internacionalizacija i modernizacija škole kao preduvjet kvalitete ustanove i njene obrazovne djelatnosti (s naglaskom na integraciju djece s posebnim potrebama i poteškoćama u usvajanju osnovnih vještina)**

Slijedom našeg odobrenog projektnog prijedloga u okviru Poziva na dostavu projektnih prijedloga za program Erasmus+ za 2014.g. za Ključnu aktivnost 1 u području općeg obrazovanja, djelatnike se informiralo o opisu i ciljevima projekta te o načinu prijave i kriterijima za odabir sudionika na sjednici Nastavničkog vijeća, putem web stranice škole i oglašavanjem u zbornici. Interes za sudjelovanjem u projektu iskazali su sljedeći djelatnici : **Ivanka Bilobrk, profesorica hrvatskog jezika i književnosti, Marija Vidović, profesorica matematike i fizike, Miranda Barac, profesorica engleskog i francuskog jezika i književnosti, Snježana Nell, stručni suradnik-psiholog i Davor Kulić, ravnatelj.** Komisija u sastavu Davor Kulić, ravnatelj i Miranda Barac, voditeljica projekta ustanovila je da svi prijavljeni kandidati zadovoljavaju kriterije potrebne za sudjelovanje u projektu te je potvrdila njihov izbor.

Nakon uvodnog sastanka u Zagrebu 5.9.2014. kojeg AMPEU organizira za korisnikeErasmus+KA1 Projekata mobilnosti iz područja općeg obrazovanja na kojem će biti pojašnjena sva daljnja procedura u vezi uspješne provedbe projekata, uslijedit će i uvodni sastanak sudionika našeg projekta o čemu će oni biti pravovremeno obavješteni.

Program Erasmus+ financiran je od EU, a u Republici Hrvatskoj provodi ga Agencija za mobilnost i programe Europske unije (AMPEU).

Voditeljica projekta: Miranda Barac,prof.